Document ID: 31996R0894

NEUVOSTON ASETUS (EY) N:o 894/96,
annettu 29 päivänä huhtikuuta 1996,
naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta seuraamusten osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
Euroopan parlamentti on useamman kerran kannattanut kasvua edistävien aineiden täydellisen kiellon pysyttämistä karjankasvatuksessa sekä tämän kiellon seurannan, valvonnan ja seuraamusten vahvistamista,
jos eläimille annetaan asiaa koskevassa yhteisön eläinlääkintäalan säännöstössä kiellettyjä, erityisesti hormonivaikutuksia omaavia aineita tai tuotteita, siihen liittyy vakavia vaaroja ihmisten terveydelle; kokemuksen mukaan näiden aineiden tai tuotteiden käyttö saattaa johtaa myös naudanliha-alan markkinoiden tasapainon häiriintymiseen, koska se huonontaa kuluttajien käsitystä naudanlihatuotteista; kun otetaan huomioon näiden aineiden tai tuotteiden käytön vaikutukset lihantuottoon, niiden laittomasta käytöstä voi lisäksi olla niitä käyttäville tuottajille taloudellista etua, joka voi vääristää markkinoita; nykytilanteen perusteellinen tutkimus osoitti, etteivät näiden aineiden tai näiden tuotteiden käytön torjumiseen tähän mennessä kohdistetut toimenpiteet riitä varmistamaan tätä asiaa koskevien säännösten noudattamista; on siis aiheellista koventaa erityisesti seuraamuksia,
jokaisen tuottajan on otettava täysi vastuu siitä, ettei hänen tilallaan pidetyille eläimille anneta lainvastaisesti edellä mainittuja aineita tai tuotteita; jotta voitaisiin paremmin korostaa tämän vastuun merkitystä, on tarpeen säätää, että jos kiellettyjä aineita tai laittomasti käytettyjä sallittuja aineita tai tuotteita todetaan tuottajan nautaeläimessä, tuottajalle ei yhden vuoden aikana myönnetä mitään hänen nautaeläimiinsä liittyvää palkkiota ja/tai korvausta, ja tämä ajanjakso voidaan pidentää viideksi vuodeksi, jos rikkomus uusiutuu; jotta näiden seuraamusten hyödyllinen vaikutus ei vaarantuisi, niitä on syytä soveltaa myös silloin, jos laittomasti hallussa pidettyjä kiellettyjä aineita tai tuotteita taikka sallittuja aineita tai tuotteita löydetään tilalta tai jos tuottaja vastustaa eläinlääkärin tarkastuksia, ja
asetusta (ETY) N:o 805/68 (4) on tämän vuoksi muutettava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 805/68 4 j artikla seuraavasti:
"4 j artikla
1. Kun direktiivien 81/602/ETY, 88/146/ETY, 88/299/ETY ja 96/22/EY (*) perusteella kiellettyjen aineiden jäämiä tai edellä mainittujen direktiivien perusteella sallittujen, mutta laittomasti käytettyjen aineiden jäämiä todetaan direktiivien 85/358/ETY, 86/469/ETY ja 96/23/EY (**) asiaa koskevien säännösten mukaisesti tuottajan nautakarjaan kuuluvassa eläimessä tai kun kiellettyä ainetta tai tuotetta tai käyttökieltoa koskevien direktiivien soveltamisen perusteella sallittua, mutta laittomasti hallussa pidettyä ainetta tai tuotetta löydetään kyseisen tuottajan tilalta missä muodossa tahansa, kyseinen tuottaja ei sinä kalenterivuonna, jona havainto tehtiin, voi saada tämän osaston säännöksissä tarkoitettua tukea eikä asetuksen (ETY) N:o 2328/91 VI jaksossa tarkoitettuja, nautaeläimistä maksettavia korvauksia.
Rikkomuksen toistuessa ajanjakso, jolloin tuottaja ei voi saada näitä maksuja, voidaan rikkomuksen törkeysasteen mukaan pidentää viiteen vuoteen laskettuna siitä vuodesta, jonka kuluessa uusintarikkomus todetaan.
2. Jos eläinten omistaja tai haltija yrittää estää jäämien seuraamista varten perustettujen kansallisten ohjelmien soveltamiseksi suoritettavien tarkastusten ja näytteiden oton toteuttamisen sekä edellä 1 kohdassa mainittujen valvontatoimenpiteitä koskevien direktiivien mukaisesti tehtyjen tutkimusten ja tarkastusten toteuttamisen, sovelletaan viimeisessä kohdassa tarkoitettuja seuraamuksia.
3. Komissio vahvistaa tämän artiklan soveltamisen yksityiskohtaiset säännöt 27 artiklassa säädetyn menettelyn mukaisesti.
(*) Neuvoston direktiivi 96/22/EY, annettu 29 päivänä huhtikuuta 1996, tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta (EYVL N:o L 125, 23.5.1996, s. 3)
(**) Neuvoston direktiivi 96/23/EY, annettu 29 päivänä huhtikuuta 1996, elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta (EYVL N:o L 125, 23.5.1996, s. 10)."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä huhtikuuta 1996.

Labels: 17
0
3
6
15